**การประกวด ZEN Uniform contest**

ออกแบบชุดใหม่ ให้ได้รสยิ่งขึ้น ZEN ชวนคุณมาออกแบบรสชาติชีวิตเต็มรสให้กับเรา ผ่านการออกแบบชุดยูนิฟอร์ม นำเสนอรสชาติใหม่ด้วยแฟชั่นในแบบคุณ ภายใต้แนวคิด LIVE TASTEFULLY ชีวิตเต็มรส

**คุณสมบัติผู้ส่งผลงาน**

บุคคลทั่วไป ไม่จำกัดอายุ และเพศ

**รางวัลของผู้ชนะการประกวด**

รางวัลที่ 1 เงินสดมูลค่า 100,000 บาท (หนึ่งแสนบาทถ้วน)

รางวัลที่ 2 เงินสดมูลค่า 50,000 บาท (ห้าหมื่นบาทถ้วน)

รางวัลที่ 3 เงินสดมูลค่า 30,000 บาท (หนึ่งแสนบาทถ้วน)

(ผู้ได้รับรางวัล จะต้องเสียภาษีหัก ณ ที่จ่าย 5% ของมูลค่ารางวัลที่ได้รับ ตามกฎหมาย)

**รายละเอียดผลงานที่ส่งเข้าประกวด**

ผลงานมีขนาดหน้า A4 ประกอบด้วย

* ภาพแบบร่าง (Design Drawing) ลงสีเรียบร้อย หลายมุมมอง (ด้านหน้า ด้านหลัง และด้านข้าง) จำนวน 1 แบบร่างต่อชุดพนักงาน 1 ตำแหน่ง โดยไม่จำกัดเทคนิคในการสร้างสรรค์ผลงาน / เสนอผลงาน (Drawing, Illustrator, photoshop หรืออื่นๆ) พร้อมแนบตัวอย่างเนื้อผ้า และวัสดุที่จะใช้ผลิตผลงานจริง
* แนวคิดในการออกแบบ (Design Concept) พร้อมทั้งอธิบายแนวคิด และความคิดสร้างสรรค์งานออกแบบ
* ผู้เข้าประกวดต้องส่งผลงาน Digital File ที่อีเมล zenrestaurant@zengroup.co.th หรือ หน้า website ประกวด Uniform Design Contest ที่ <https://www.zenrestaurant.co.th> โดย Upload File ผลงานไว้ที่ Dropbox, Google Drive หรือ One Drive ของตนเอง ความละเอียดของภาพต้องไม่น้อยกว่า 300 dpi นามสกุล .pdf และแนบ Link File ที่อีเมลส่งผลงาน

**รายละเอียดงานออกแบบเครื่องแบบพนักงาน**

จะต้องออกแบบเครื่องแบบพนักงาน ZEN Restaurant ภายใต้ concept “Live Tastefully” โดยออกแบบทั้งสิ้น 5 แบบสำหรับตำแหน่งต่างๆ สำหรับพนักงานชายและหญิง

* ผู้จัดการร้าน และผู้ช่วยผู้จัดการร้าน
* หัวหน้าครัว และซูเปอร์ไวเซอร์ครัว
* กุ๊ก ครัวเย็น (ครัวซูชิ) ครัวร้อน (ครัวทำอาหารทั่วไป)
* พนักงานบริการ และแคชเชียร์ – ขอให้ออกแบบผ้ากันเปื้อน และในชุดจะต้องมีที่ใส่ปากกาสำหรับจด
* พนักงาน Part time – เสื้อยืดคอกลม

**หมายเหตุ**: พนักงานทุกตำแหน่งจะสวมกางเกงสีดำ และรองเท้าสีดำแบบหุ้มส้น ดังนั้นการออกแบบจึงเป็นท่อนบน และให้เข้ากับกางเกงและรองเท้าที่พนักงานสวมใส่

**ข้อกำหนดในการออกแบบ เงื่อนไข และกติกา**

1. เนื้อผ้า และโทนสีของเครื่องแบบพนักงานที่ออกแบบสามารถสวมใส่ได้ทั้งชายและหญิง สวมใส่สบาย ดูแลรักษาง่าย เหมาะสมกับสภาพอากาศ สีไม่ตก หรือซีดง่าย

2. การออกแบบเครื่องแบบพนักงาน ตามคอนเซ็ปท์ที่ตั้งไว้ จะต้องสวยงาม ทันสมัย เหมาะสมกับลักษณะงาน สามารถสวมใส่ได้จริง และคำนึงถึงความหลากหลายของอายุผู้สวมใส่

3. การออกแบบสามารถแสดงความคิดสร้างสรรค์ได้อย่างอิสระ จะต้องสร้างสรรค์ขึ้นมาใหม่ ห้ามลอกเลียนแบบผลงานของผู้อื่น ทั้งในประเทศ และต่างประเทศ ไม่ละเมิดลิขสิทธิ์ และแบบที่ส่งเข้าประกวดจะต้องไม่เคยเผยแพร่ที่ไหนมาก่อน

4. ผลงานการออกแบบที่ส่งเข้าประกวดจะต้องไม่เคยผ่านการประกวด หรือชนะการประกวดที่ใดมาก่อน และไม่ได้ละเมิดลิขสิทธิ์ของผู้อื่น หากผลงานของท่านได้รับรางวัล และตรวจพบภายหลังจะถือเป็นโมฆะ และจะเรียกคืนเงินรางวัลทั้งหมด (เจ้าของผลงานที่ส่งเข้าประกวดจะต้องรับผิดชอบความเสียหาย หากผลงานนั้นละเมิดลิขสิทธิ์ของผู้อื่น)

5. ผลงานทุกชิ้นที่เข้ารอบตัดสิน และได้รับรางวัล เจ้าของผลงานการออกแบบตกลงให้ชิ้นงานดังกล่าวเป็นกรรมสิทธิ์และลิขสิทธิ์ของบริษัทฯ แต่เพียงผู้เดียว ทางบริษัทฯ สามารถดัดแปลง ทำซ้ำ คัดลอกผลงานที่เข้ารอบการตัดสิน และได้รับรางวัล

6. ผู้ชนะที่ได้รับการเลือกให้นำเครื่องแบบออกมาใช้จริง หลังการตัดสิน จะต้องเข้าร่วมในกระบวนการขึ้นแบบ ตัดเย็บ และตรวจแบบกับทีมการตลาด และทีมจัดซื้อของบริษัทจนถึงวันที่ผลงานออกมาใช้จริงที่ร้าน โดยในกระบวนการทั้งหมดนี้ จะมีการเก็บภาพวีดีโอ รวมถึงการสัมภาษณ์ผู้ชนะ เพื่อนำมาเผยแพร่สู่สาธารณะ และใช้ในสื่อต่างๆ ของ ZEN

7. ประกาศผลการประกวด วันที่ 7 พฤษภาคม 2564 ทาง Facebook Page **Zen Japanese Restaurant**

8. คำตัดสินของคณะกรรมการถือเป็นที่สิ้นสุด